b'\n_START_ARTICLE_\nFakulteta za dru\xc5\xbebene vede v Ljubljani\n_START_PARAGRAPH_\nFakulteta za dru\xc5\xbebene vede (FDV) je \xc4\x8dlanica Univerze v Ljubljani. Ustanovljena je bila leta 1961 kot Visoka politi\xc4\x8dna \xc5\xa1ola, kasneje Visoka \xc5\xa1ola za sociologijo, politi\xc4\x8dne vede in novinarstvo. Leta 1970 se je, z vklju\xc4\x8ditvijo v Univerzo v Ljubljani, preimenovala v Fakulteto za sociologijo, politi\xc4\x8dne vede in novinarstvo (FSPN), leta 1991 pa je dobila dana\xc5\xa1nje ime. _NEWLINE_Na dodiplomski ravni izvaja 12 \xc5\xa1tudijskih programov 1. stopnje (bolonjski programi), in 12 programov druge stopnje. Vpisanih je 4687 dodiplomskih \xc5\xa1tudentov, od tega 196 dvopredmetno (s Filozofsko fakulteto)._NEWLINE_Na fakulteti je zaposlenih 119 u\xc4\x8diteljev in asistentov. V dobrih 45 letih obstoja fakultete je na njej diplomiralo 6.350 dru\xc5\xbeboslovcev, 25 specializiralo, 763 magistriralo, 214 pa doktoriralo. _NEWLINE_Academic Ranking of World Universities (Shanghai Ranking) uvrsca disciplino politologije Univerze v Ljubljani med 201-300 univerz na svetu.'